JohanHeinsen/ENO huggingface dataset:
Lolland-Falsters Stifts-Tidende, 1825-02-18
Ritzebuttel, den 4de Febr. Efterat det igaar den hele Dag havde blæst af N. V., indløb om Aftenen den Efterretning, at Vandet steeg med mageløs Hurtighed og truede Ritzebüttel. Snart stod Renfeld under Vand, som ogsaa omgav Reebslagerierne, hvilke man, trods alle Anstrængelser, ei kunde bringe Hjælp. J samme Øieblik strømmede Vandet igjennem Digerne. Synet var ved Dagens Frembrud gyseligt. Hele Landet var et Vandspeil. Fyrtaarnets Grund har lidt betydeligt. Af Badehusene seer man de nogne Pæle, Kar og Rør ere bortskyllede. Skipperhuset staaer kun paa een Pæl, Pakhusene ere alle borte. Skibe, som laae under Arbeide, vare omvæltede, nogle ganske bortrevne og andre kastede paa Land. Om Ulykken paa Landet vide vi intet, da al Forbindelse er afbrudt. Den øieblikkelige Elendighed er stor, mange Mennesker have ikke reddet andet end de Klæder, de havde paaDen uoverseelige Ulykke hidrører meere fra, at Digerne vare for lave end for svage. Ogsaa Øen Neuverk har lidt usigelig. Jntet Huus blev ubeskadiget. Folkene flygtede hertil, blottede for Alt. Kun Fyrtaarnets Beboere ere blevne tilbage og forsynes herfra med Levnetsmidler. Vort føleligste Savn er ferskt Vand; dog ere flere Skibe dermed allerede sendte fra Hamborg hertil.
Lolland-Falsters Stifts-Tidende, 1825-02-18
Jndenlandsk. Altona, den 9de Febr. Neppe har nogen Stad, heri Landet i den skrækkelige Nat imellem den 3die og 4de dennes været nærmere ved sin Undergang end Glückstadt. Alle mundtlige og skrivtlige Efterretninger, som vi have kundet erholde derom, stemme overeens i, at Staden ene og alene blev reddet ved et Digebrud nærved det gamle Tugthuus, hvorved Vandet styrtede ind over Landet. Vi vente en tilforladelig og udførlig Beretning om det Foregaaede, da de hidtil indløbne Efterretninger endnu lyde altfor usammenhængende og tildeels modsigende. Hvad man især maa beklage, er, at alene i Staden mistede 27 Mennesker Livet.
Lolland-Falsters Stifts-Tidende, 1825-02-18
Husum, den 8de Febr. Ved den skrækkelige høie Flod om Natten til den 4de dennes indtraf her det ulykkelige Tilfælde, at et ungt Menneske, der vilde ile en Ven i Nærheden til Hjælp, blev Dødens Offer. Man befrygter, at høre de sørgeligste Tidender fra Naboerne og Koogerne, da allerede flere Lig, Mobilier og Deele af Bygninger ere komne drivende hertil.
Lolland-Falsters Stifts-Tidende, 1825-02-18
Ringkjøbing, den 8de Febr. Den sidste Storm med Sneefog har gjort betydelig Skade. Havet har overskyllet Landet og taget mange Bygninger samt en utallig Mængde Kreaturer med sig, ja har forandret hele store Strækninger. For Tiden er Gabet ved Ny minde ganske tilstoppet. Klitboerne mindes ikke nogen saadan overordentlig Naturbegivenhed, og mange have maattet forlade Huus og Hjem.
Lolland-Falsters Stifts-Tidende, 1825-02-18
Fra Aalborg haves følgende Efterretning af 5te dennes: J Gaar Morges havde vi her meget høit, Vande. Ved Vesteraae maatte Beboerne i det saakaldte Kieldersted næsten nogne retirere ud af Sengene. Jøvrigt have de høie Vande ikke anrettet nogen Skade, naar man undtager, at i en Pakbod noget Salt og andre Handelsvarer skulle være beskadigede.
Lolland-Falsters Stifts-Tidende, 1825-02-18
En Dæksbaad, bestemt fra Svendborg til Ryggen valde, er den 17de f. M. kantret ved Kysten af Rygen. Baadføreren druknede, efter at have gjort Fartøiet flot, da et heftigt Vindstød drev det midt ud i Vandet. Skipperen befandt sig alene derpaa, og der var ingen Hjælp i Nærheden. For om muligt at frelse sig, havde han bundet sig fast til Baaden.
Lolland-Falsters Stifts-Tidende, 1825-02-18
Af Aarhuus Byes Arresthuus er udbrudt og undvegne trende der anholdte Personer: Poul Rolandsen, Anders Axelsen og Chr. Peter Adamsen. Boet efter afdøde Cancellieraad og Procurator Toxi Kjøbenhavn er i December Maaned f. A. blevet optaget til Slutning, og sammes Formue da befunden at bestaae af 103,710 Rbdlr. Sølv i Obligationer, Actier og Panteforskrivelser, der, ifølge hans ligeledes afdøde Datters Testamente, ere blevne tilstillede den kongelige Direction for Stadens Fattigvæsen.
Lolland-Falsters Stifts-Tidende, 1825-02-18
Vor berømte Landsmand Thorwaldsen, som er Professor ved St. Lucca Academie i Rom og Ridder af Dannebrogens 4de Classe, er nu ogsaa af Hs. M. Kongen af Preussen udnævnt til Ridder af den røde Ørne-Ordens 3die Classe.
Lolland-Falsters Stifts-Tidende, 1825-02-18
Kjøbenhavns Børs-Cours, den 15de Februar. Hamb. 2 M. 218, a vista 221. Spec. 2 Specier solgtes til 13 Mk. 5 s. a 13 Mk. 6 s. Disconto 5 Proc. – 4 Proc. kgl. Obligationer (uden Renter) 92 a 92 1/2. Nationalbank-Obligationer (af Laanet 4 Febr. 1820, uden Renter) 102 1/2 a 103 Rbd. r. S. eller - Rbd. Sedl. pr. 100 Rbd. r. S. Hamborger Laan af 1819. 3000 Bcomk. 99 1/2. Dito 4000 Bcomk. 99. - 6 Proc. norske Obligationer ved Hambro & Søn 105 1/2 a 105 3/4. - Norske Speciessedler pr. 10 Spec. 16 1/2 a 16 3/4. - Svenske Sedler 52.
Lolland-Falsters Stifts-Tidende, 1825-02-18
Anecdot. Da Grevinden af Tesse, en Dame af en lidenskabelig, heftig Characteer, gjorde en Reise til Jtalien for at bestige Vesuv, sagde Chevalier Boufflers, med den ham eiendommelige Sarkasme: "Det skeete blot af Høflighed, den ene Vulkan besøgte den anden."
Lolland-Falsters Stifts-Tidende, 1825-02-18
Bekjendtgjørelser.
Lolland-Falsters Stifts-Tidende, 1825-02-18
Auction. Jfølge offentlig Foranstaltning bliver Stedet No. 76. i denne Byes Adelgade ved Auction, der afholdes paa Raadstuen heri Byen Onsdagen den 2den i næste Maaned, om Formiddagen Kl. 10, opbuden til Bortleie, for det første i et Aar, fra anstundende April Flyttetid at regne.
Lolland-Falsters Stifts-Tidende, 1825-02-18
Det bemærkes: at i Stedet findes 4 gode Værelser, samt beqvem Jndretning i Gaarden til Brændehuus m.v. Nysted Byefoged Contoir, den 14de Februar 1825. Prom.
Lolland-Falsters Stifts-Tidende, 1825-02-18
Jndkaldelse.
Lolland-Falsters Stifts-Tidende, 1825-02-18
Ved Proclama, som vorder læst i vedkommende Over og Underret, ere Creditorerne i afgangne Kjøbmand Christian Sidenius's og efterlevende Enkes Boe her i Byen indkaldede med tolv Ugers Varsel, for mig, som Skifteforvalter, at anmelde og beviisliggjøre deres Fordringer. Hvilket endvidere herved bekjendtgjøres, saavelsom at en Skiftesamling bliver afholdt i Stervboegaarden Fredagen den 25de denne Maaned, om Formiddagen Klokken 10, for at tage Bestemmelse om Boets Eiendommes og Eiendeles Realisation. Nykjøbing paa Falster, den 7de Februar 1825. Møller.
Lolland-Falsters Stifts-Tidende, 1825-02-18
Credi- og Debitorerne i Stervboet efter afdøde Færgemand Rasmus Rasmussen paa Femøe, indkaldes herved med 12 Ugers Varsel, til at melde dem for undertegnede Skifteforvalter, de Første for at bevise deres Krav, og de Sidste for at betale deres til Boet skyldige Gjæld. Feiøe pr. Nakskov, den 16de Februar 1825. Petersen.
Lolland-Falsters Stifts-Tidende, 1825-02-22
Lollands og Falsters Stifts Kongelig alene privilegerede. Addressecontoirs Efterretninger. Rittende Aargang. Nummer 15. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1825-02-22
Udenlandsk. Grækerne - Tyrkerne. Constantinopel, den 10de Jan. Efterat Jbrahim Pascha, ifølge Efterretninger fra Smyrna, havde erholdt en Pengetransport af 2 Millioner Piastre i Guld fra Ægypten med en fransk Fregat, skeete den første Landgang paa Modon, hvor 16 ægyptiske Skibe landsatte 3000 Mand, forsynede med Artillerie og Munition. Strax derpaa vendte disse Fartøier tilbage til Suda, for at hente en anden Troppetransport, Jsmael Gibraltar er bleven tilbage paa Rhodus med en Reserve. Paa Morea vedvarer indbyrdes Krig. Det fra Athen kaldte Hjælpecorps af 3000 Mand tvang Colocotroni, Nikiras og Medforbundne til at opgive Corinths Beleiring. Den 15de Decbr. paafulgte i Nærheden af Argos en haardnakket Træfning, som varede hele Dagen, uden at føre til nogen Afgjørelse. Jmidlertid var den 10de Decbr. ankommen 200,000 spanske Pa stre af det engelske Laan, som ikke er uden Vigtighed, for Directoriet, og kan let gjøre Udslaget i Partikampen, saameget mere, som Seieren dog syntes at helde til Directoriets Side. (Af den østerrigske Jagttager) Wien, den 3die Febr. Den østerrigske Jagttager meddeler Efterretninger fra Grækenland indtil 17de December, hvori der blandt andet siges: Tidender fra Hydra melde: at Hatzikristos og Vassos have erholdt befaling fra Regjeringen, at marschere imod Tripolizza, for at adsprede Rebellerne, som blokere denne Stad.
Lolland-Falsters Stifts-Tidende, 1825-02-22
Den 11te kom det til en Træfning ved Bryssaka (Brun lein i Nærheden af Argos) hvori Oprørerne bleve slagne paa Flugten. De søgte Bjergene Parthenion, hvis Tirsdagen den 22 Februar 1825. Passer de tænkte at forsvare. Deelisenny blev saaret og mistede Bagage og Heste. Man opsnappede et Menneske, der, efter egen Tilstaaelse, var afsendt fra Colocotroni, for at rydde Generalerne Hatzikristos og Vas sos af Veien.
Lolland-Falsters Stifts-Tidende, 1825-02-22
Den bekjendte Varvaki, siger Hydra-Tidenden, er, efter et Ophold af 2 Maaneder her, i Forgaars (den 8de Decbr.) afreist til Syra, hvorfra han vil begive sig til Zante eller et andet somhelst Sted i Europa."J en os meddeelt Beretning om Tingenes Stilling i Livadien findes følgende angaaende Odyssens: "Man udtømmer sig i Formodninger over denne Feldtherresgaadefulde Opførsel og egentlige Hensigt. Han lever nu igjen, forladt af sine Vaabenbrødre, i en Hule paa den østlige Skraaning af Parnas. Stedet er aldeles utilgængeligt for en Fiende. Han er i Besiddelse af Levnetsmidler, 2 Kanoner og Munition. Siden Sommeren 1824 har han sin Kone, sin Moder og de sidste Børn af det andet Ægteskab hos sig. Forresten har han ingen til Selskab undtagen Jrlænderen Trewlany, en af den forevigede Lord Byrons Venner."
Lolland-Falsters Stifts-Tidende, 1825-02-22
Fra Jtalien skrives under 30te Januar: Florentiner Tidenden melder efter Breve fra Wenedig, hvilke den dog ikke vil udgive for anthentiske, at Jbrahim Pascha skal være landet i Modon med 15,000 Mand.
Lolland-Falsters Stifts-Tidende, 1825-02-22
London, den 3die Februar. Da Hs. Majestæts befindende ikke tillod ham selv igaar at aabne Parlamentet, saa skeete det, som man allerede havde formodet, ved Commissarier, og Lord=Canzleren forelæste Talen.
Lolland-Falsters Stifts-Tidende, 1825-02-22
Don Camillo Guriewez de los Rios, overordentlig Gesandt og befuldmægtiget Minister fra Spanien ved vort Hof, er indtruffen her i Tirsdags Nat. Han skal af sit Hof speciel være paalagt, ved Hjælp og Understøttelse af de andre Diplomatikere, ufortøvet at aabne Underhandlingerne angaaende de spanske Colonier og det paa Basis af Freden til Utrecht, med Forbehold af det spanske Monarkies Jntigritet og Over-Høihed over dets Besiddelser, ifølge de gjældende Tractater. Den høist ubestemte Maade, hvorpaa den kongelige Tale ved Parlamentets Aabning, de nye sydamericanske Stater blev nævnt, og den yderst mærkværdige Omhyggelighed, med hvilken Ordet uafhængighed er skyet, har strax havt Jndflydelse paa de mexicanske og columbiske Papirer.
Lolland-Falsters Stifts-Tidende, 1825-02-22
Man seer snart meget interessante Debatter angaaende den gjældende Kornlov imøde; dog vil den uindskrænkede Tilladelse, frit at indføre Korn, imod en Tolds Erlæggelse, neppe gaae igjennem dette Aar.
Lolland-Falsters Stifts-Tidende, 1825-02-22
Den 3die har Lord Gwodor personligen visiteret Westminsters Sonterrain, en Skik, der nedstammer fra Krudsammensværgelsens Tid.
Lolland-Falsters Stifts-Tidende, 1825-02-22
Paa Themsen udrustes 4 Skibe for at hente Jis fra Norge.
Lolland-Falsters Stifts-Tidende, 1825-02-22
Til det engelske Jerns Forarbeidning, har dannet sig et Selskab, hvis Capital bestaaer af 2 Millioner; ogsaa Handelens Oplivelse paa Kysten af Guinea har kaldt en nye Forening fremDen berømte Fodreisende Cochrane, der for Øieblikket opholder sig i Sydamerica, har afsluttet en Contract angaaende de rige Kobberminer i Assa, hvilke tilhøre Bolivars Familie.
Lolland-Falsters Stifts-Tidende, 1825-02-22
J Bogota og Carthagena herskede, ifølge seneste Efterretninger, fuldkommen Rolighed, og man troede almindeligen, at Perus Anliggender vilde blive endte ved Underhandlinger.
Lolland-Falsters Stifts-Tidende, 1825-02-22
Den 14de Juni blev i Callao 35 Soldater og 2 Lieutnanter af et Negerregiment skudte for Oprørs Skyld, 100 andre vente samme Skjæbne. Mærkeligt nok er det, da det just var samme Regiment, der i Februar overgav Fæstningen til Spanierne.
Lolland-Falsters Stifts-Tidende, 1825-02-22
Den 8de Februar. Her befinder sig for nærværende Tid en Privatperson med et specielt Ærinde fra Hs. Majestæt Kongen af Frankrig; han havde en Samtale med Hr. Canning den 4de dennes.
Lolland-Falsters Stifts-Tidende, 1825-02-22
Samme Dag saae man ganske uventet en Gesandt ved det franske Hof Lord Granville i Overhuset, hvilket opvakte nogen Forundring. Aarsagen til hans Ankomst skal være visse Afhandlinger med Hertugen af Northumberland, der som overordentlig Gesandt vil tage Deel i Kronningen i Rheims.
Lolland-Falsters Stifts-Tidende, 1825-02-22
Hr. Richardo, Broder til den afdøde berømte Parlamentslem, skal have afsluttet et nyt Laan med Grækenland, hvorved Betingelserne dog ei ere bekjendte. Laanet skal beløbe sig til 2 Mill. Pd. Sterl. De græske Fond ere derpaa stegne til 60 Proc.
Lolland-Falsters Stifts-Tidende, 1825-02-22
Madrid, den 27de Jan. Man taler om en betydelig fransk Armees forestaaende Ankomst til Spanien og om sammes Anbringelse i Klostere og Caserner.
Lolland-Falsters Stifts-Tidende, 1825-02-22
J flere af Ny-Castiliens Stæder skal være udbrudt Uroligheder; ligeledes i Saragossa. Den befaling, at være opmærksom paa de Personer, der staae i Brevvexling med de til England flygtede Spanier, er bleven indskjærpet alle Provindsialøvrigheder.
Lolland-Falsters Stifts-Tidende, 1825-02-22
J Forgaars bragte en Coureer Efterretninger fra Peru. Regjeringen iagttager den største Tavshed over Jndholdet, og man troer nu paa Bolivars Seire. Jrun, den 31te Januar. Man forsikkrer, at den engelske General Blunt har allerede begivet sig til Lissabon, for der at gjøre Forberedelser til Cantonneringen af en Armee, der skal begive sig til Portugal. De Begivenheder, som nu ere i Gjæring og maa interessere hele Europa, kunne først med Tiden opklares.
Lolland-Falsters Stifts-Tidende, 1825-02-22
Paris, den 8de Febr. Man forundrer sig meget over, at der i Kongen af Englands Tale ikke meldtes et Ord om de græske Anliggender.
Lolland-Falsters Stifts-Tidende, 1825-02-22
Den 2den dennes ankom til Diion to stærke Fragt vogne, hvorpaa befandtes et tungt ægyptisk Sarcophag til Regjeringen. Det er 4 Fod bredt, 8 Fod langt, 4 1/2 Fod høit og forsynet med mange Hieroglypher.
Lolland-Falsters Stifts-Tidende, 1825-02-22
Efter Skrivelse fra Dunkirchen skal Fæstningsværkerne være oversvømmede Natten imellem den 3die og 4de dennes.
Lolland-Falsters Stifts-Tidende, 1825-02-22
Bladet Constitutionel siger, at det har Beviser i Hænderne for, at de franske Jesuiter havde Haand i Spillet med ved de irlandske Anliggender og vilde offentligen gjøre Brug deraf.
Lolland-Falsters Stifts-Tidende, 1825-02-22
Lissabon, den 22de Januar. (Udtog af en Privatskrivelse). Den ministerielle Crisis, vi allerede saalænge ventede, er skeet. Det brittiske Cabinets Jndflydelse, der, siden Contrarevolutionen den 27de Mai 1823, saa eftertrykkeligen blev bekjæmpet, har dog vundet den fuldstændigste Seir.
Lolland-Falsters Stifts-Tidende, 1825-02-22
Adskilligt. Fra London skrives under 28de f. M.: De forenede Stater i Mellem America bestaae nu af 7 Provindser, navnlig: Chiappa, Costarica, Nicaragua, Honduras, San Salvador og Quesaltenange. Allerede 1824 har sammes Regjering udstædt et meget gunstigt Colonisations-Decret, som forvisser Colonisterne, især givte, store Fordeele. Enhver Fremmed erholder ved Ansøgning fuldkommen Borgerret, og kan da besidde Landeiendomme og Miner. Enhver Jordbruger faaer 1000 Qvadrat Roder Land og er fri for alle Afgivter i 20 Aar, alle Agerdyrkningsredskaber o. s. v. kunne indføres toldfri. Tre Familier erholde en Landstrækning med Kjøbstædsrettigheder; dog maa de forpligte sig til, at forplante 15 givte Familier derpaa, inden en af Regjeringen fastsat Tid. Slaver maa ikke indføres, da de, ved at betræde Republikens Enemærker, strax blive fri. Enhver, der givter sig med en af de oprindelige Jndvaanerinder, faaer dobbelt Portion Land. Jordbesidderne kunne sælge deres Eiendomme, efter at de have cultiveret samme, og igjen reise ud af Landet.
Lolland-Falsters Stifts-Tidende, 1825-02-22
Ved Dødsfald, uden Testamente, arve Familien, om de ogsaa ere i Udlandet, den Afdødes Formue.
Lolland-Falsters Stifts-Tidende, 1825-02-22
Ved den Hovedreparation, Slottet i Windsor i denne Tid faaer, har man opdaget en hemmelig Dør, der ad en 80 Fod dyb Trappe forer ned til underjordiske Gemakker, hvis Tilværelse hidtil har været ganske ukjendt.
Lolland-Falsters Stifts-Tidende, 1825-02-22
En Familie i det hannoverske saakaldte Altenland blev for kort siden overfaldet af en Røverbande, som dræbte Konen i Huset med et Skud. For Giernings mændenes Opdagelse er udsat 100 Rdlr. i Belønning.
Lolland-Falsters Stifts-Tidende, 1825-02-22
J Halle, hvor Studenterne for have havt deres fri Spil, er nu paa Universitetet indført en stræng Disciplin. Saaledes maa f. Ex. ingen Syngen paa Gaderne eller i Commercehusene finde Sted, og efter Kl. 10 maa ingen Student lade sig see paa noget offentligt Sted.
Lolland-Falsters Stifts-Tidende, 1825-02-22
Rom lider betydeligt Tab ved Jubelaaret, som trækker for det meste kun Tiggere og Kieltringer derhen, hvis Nærværelse fordriver det Slags Reisende, som ellers fortærte Penge der. Tillige hersker der ondartede Sygdomme.
Lolland-Falsters Stifts-Tidende, 1825-02-22
Efter en fransk Aarbog kunne vi, formedelst Maanens Stilling, endnu vente betydelig Flod og Høivand, den 4de Marts, 14de August, 12te Septbr. og 11te October d. A.
Lolland-Falsters Stifts-Tidende, 1825-02-22
Under 15de Decbr. f. A. er i Stockholm udstædt en kgl. Placat om "fire almindelige festlige Taksigelses Faste, Bod= og Bøn=Dage for indeværende Aar." Disse se ere bestemte til Søndagene den 6te Marts, 8de Mai, 26de Juni og 16de October.
Lolland-Falsters Stifts-Tidende, 1825-02-22
J de senere Aar har man i Stockholm anstillet Forsøg med at finde indenlandsk Næring for Silkeormene, hvilke Forsøg ikke have været uheldige og hvorved megen og fortrinlig god Silke er bleven produceret. Saavel Frøe som Anviisning til Behandlingsmaaden er bleven omsendt i det Jndre af Landet, og Begyndelsen, til Silkeavl er saaledes uventet almindelig udbredt i Sverrig. Det svenske Product har paa det tydeligste stadfæstet den gamle Erfaring: jo koldere Clima, jo stærkere og finere Silke.
Lolland-Falsters Stifts-Tidende, 1825-02-22
Den lancasterske Underviisningsmethode er endnu ikke afbenyttet i Norge saaledes som i Nabolandene.
Lolland-Falsters Stifts-Tidende, 1825-02-22
Fra Amsterdam haves Efterretninger af 12te dennes, hvoraf erfares, at Kornvarerne atter ere stegne og finde god Søgning. Ogsaa for Rapsæd forlanges meget høiere Priser. – Dansk Smør finder god Afsætning i Malaga.
Lolland-Falsters Stifts-Tidende, 1825-02-22
Jndenlandsk. Det kongelige danske Cancellie har resolveret: Naar et fra Bord og Seng separeret Fruentimmer opholder sig i et andet Sogn end Manden, skal det Sogns Fattigvæsen, hvori denne boer, præstere Konens Underholdningshjælp, dog paaligger dette fornemmelig Manden, ifald han dertil har Evne.
Lolland-Falsters Stifts-Tidende, 1825-02-22
Paa indkommen Forespørgsel fra en Forligelsescommission har høisamme Collegium ved dets Svar afgjort: 1) at en Forligelsescommission maa antage Sager fra andre Steder end dens egentlige District, naar vedkommende Parter frivillig møder, 2) at Protocollen maa føres af Commissionens Medlemmer selv i de Sager, hvor Skriveren som Part bør fratræde Commissionen, og 3) at Commissionen er berettiget til at handle særskilt med vedkommende Parter, hvorfor den kan befale disse at fratræde og igjen fremstille sig.
Lolland-Falsters Stifts-Tidende, 1825-02-22
Den 5te Februar er hidtilværende Postfører paa Routen mellem Vordingborg og Nakskov, M. Pedersen, forflyttet til Postfører paa Routen mellem Kjøbenhavn og Vordingborg; Postforer, Capitain H. Sandbek, overgaaet fra Routen mellem Hamborg og Kolding til Postfører paa Routen mellem Vordingborg og Nakskov.
Lolland-Falsters Stifts-Tidende, 1825-02-22
Den 11te Febr. er Cand. juris N. Øest beskikket til Bye- og Raadstueskriver i Nakskov samt Herredsskriver i Nørre Herred heri Lolland. – Den 19de f.M. er Coloniebestyrer i Grønland, O. A. Vinding, beskikket til Told- og Consumtions-Casserer i Nykjøbing paa Falster.
Lolland-Falsters Stifts-Tidende, 1825-02-22
Wyck, den 8de Februar. Ved den stærke Storm, der den 3die dennes rasede her i Egnen, steeg Vandet henimod Midnat meget hurtigt til en her ualmindelig Høide, oversvømmede Digerne og løb ind i den herværende Flækkes Hovedgade lige op til det af Toldforvalter Kuhl beboede Huus. Forskjellige Jndvaanere, der boede nærmest ved Havnen, maatte forlade deres Vaaninger, fordi der stod to Fod høit Vand i samme, og Kjælderne vare fulde af Vand; paa samme Tid løb Vandet over i Havnens Over=Vands Bassin og gjorde den ganske fuld. De bagved Flækken liggende Hauger bleve ganske oversvømmede og Apotheker Beckers skjønne Blomsterhauger derved for det meste ødelagte. Ved Daggryet var det et skrækkeligt Syn, hvorhen man kastede Øiet. Af det Fohrer=Dige Norden, for Fuglehøien, var paa forskjellige Steder hele Strækninger bortrevne og det meget dybt, Havvandet styrtede sig over hele Marsklandet og steeg indenfor Diger ligesaa høit som udenfor, hvorved Østerlands Føhrs Dige har lidt meget paa den indre Side, en utallig Mængde Faar ere druknede, der, saavelsom Vogne, Sengesteder, Huusgeraad o. a. m., ere drevne hen til dette Dige. J Landsbyerne Boldisum, Brirum, Oewenum, Nieblum, Uttersum, Suderonde, Susium og Dunzum ind styrtede Vandet fra Havet; to Qvindespersoner ere i Tusstum blevne et Rov for Bølgerne.
Lolland-Falsters Stifts-Tidende, 1825-02-22
Fra Halligerne (. de inddigede Øer) kunde man den 4de ingen Efterretninger erholde; thi Vandet stod endnu meget høit, og over Forkysterne, kunde man i Kikkert see, at Murene vare skyllede bort fra nogle Huse, der kun hvilede paa Stolperne. Da her opholde sig Adskillige som Boesatte, der ere fødte paa Nord marsch og have Familie paa Halligerne, sørgede Postmesteren, i den constituerede Retsfoged von Doriens Sted, der var fraværende paa Amrum, strax for at et Fartøi saasnart mulig blev sendt derover, da Beboerne, efter al Sandsynlighed, maatte være i stor Fare. Det lykkedes ogsaa nogle at komme derhen og da disse kom tilbage maatte man erfare den sørgelige Efterretning, at de fleste Huse paa alle Halligerne ere blevne ødelagte og ubeboelige, og at følgende ere blevne et Rov for Bølgerne: paa Nordmarsch 12, paa Langenes 16, paa Oland 2, paa Grøde 10, og paa Hooge 25, ialt 65. Mennesker. Af de Frelste have Mange mistet Alt og havde søgt deres Tilflugt i Wyck, hvor de Ulykkelige ogsaa ere blevne modtagne med al den Velvillie, deres (Af Dagen.) Nød fortjener.
Lolland-Falsters Stifts-Tidende, 1825-02-22
Ledigt Embede. Under det danske Cancellie: Mande Sognekald under Ribe Stift, 90 Rbdlr.
Lolland-Falsters Stifts-Tidende, 1825-02-22
Kjøbenhavns Børs-Cours, den 18de Februar. Hamb. 2 M. 218, a vista 221. Spec. 222. - Specier solgtes til 13 Mk. 5 s. - Disconto 5 Proc. 4 Proc. kgl. Obligationer (uden Renter) 91 1/2 a 92. Nationalbank-Obligationer (af Laanet 4 Febr. 1820, uden Renter) 102 1/2 a 103 Rbd. r. S. eller 114 Rbd. Sedl. pr. 100 Rbd. r. S. Hamborger Laan af 1819. 3000 Bcomk. 99 1/2. Dito 4000 Bcomk. 99. - 6 Proc. norske Obligationer ved Hambro & Søn 105 a 105 1. - Norske Speciessedler pr. 10 Spec. 16 1/2 a 16 3/4. - Svenske Sedler 52 1/2.
Lolland-Falsters Stifts-Tidende, 1825-02-22
Bekjendtgjørelser. At den til Afholdelse i Stokkemarke Kroe den 25de d. M. bestemte Skiftesamling i afgangne Madame Lindemanns Boe ikke kan blive foretaget førend den 4de Marts dernæst sammested om Formiddagen Kl. 10, det bekjendtgjøres herved til behagelig Efterretning forde Vedkommende. Knuhtenborg, den 20de Febr. 1825. Gram.